Κουρτ Στουντέντ

Ο Κουρτ Στουντέντ (γερμανικά: Kurt Arthur Benno Student, 12 Μαΐου 1890 - 1 Ιουλίου 1978) ήταν Γερμανός, πτέραρχος της Λούφτβαφφε, ο οποίος πολέμησε ως πιλότος στον Πρώτο Παγκόσμιο Πόλεμο και υπήρξε ο ανώτατος διοικητής του γερμανικού σώματος αλεξιπτωτιστών (Fallschirmjäger) κατά τη διάρκεια του Δευτέρου Παγκοσμίου Πολέμου και διοικητής της 1ης Στρατιάς Αλεξιπτωτιστών. Ήδη από το 1910 υπήρξε μέλος της πολεμικής αεροπορίας της Γερμανίας και έλαβε μέρος στον Α'ΠΠ, όπου μάλιστα τραυματίστηκε.

Το 1940 παραλίγο να πιαστεί αιχμάλωτος μετά την ήττα του στη Μάχη της Χάγης. Στις 28 Μαΐου 1945 συνελήφθη στη βρετανική ζώνη κατοχής και μεταφέρθηκε στο Λονδίνο. Το Μάιο του 1947 μεταφέρθηκε στο Λύνεμπουργκ για να δικαστεί από στρατιωτικό δικαστήριο για οκτώ κατηγορίες σχετικά με παραβιάσεις της Σύμβασης της Χάγης για το δίκαιο του κατά ξηράν πολέμου και της Σύμβασης της Γενεύης κατά τη διάρκεια της μάχης της Κρήτης. Συγκεκριμένα κατηγορήθηκε ότι στρατιωτικές μονάδες υπό την καθοδήγησή του:
 Είχαν χρησιμοποιήσει τους αιχμαλώτους πολέμου στο Μάλεμε ως ανθρώπινη ασπίδα σε μια επίθεση που δέχτηκαν, με αποτέλεσμα τουλάχιστον έξι από αυτούς να σκοτωθούν.
 Είχαν αναγκάσει Βρετανούς αιχμαλώτους στο Μάλεμε να ξεφορτώσουν όπλα, πυρομαχικά και πολεμικό υλικό από αεροσκάφη.
 Είχαν εκτελέσει Βρετανούς αιχμαλώτους όταν αυτοί αρνήθηκαν.
 Είχαν βομβαρδίσει στις 24 Μαΐου το στρατιωτικό νοσοκομείο στα Χανιά, το οποίο έφερε το Σήμα του Ερυθρού Σταυρού.
 Είχαν χρησιμοποιήσει Βρετανούς αιχμαλώτους από αυτό το νοσοκομείο ως ανθρώπινη ασπίδα σε μια γερμανική προέλαση, με αποτέλεσμα να σκοτωθούν μερικοί αιχμάλωτοι από βρετανικά πυρά.
 Είχαν εκτελέσει στις 27 Μαΐου τρεις αιχμάλωτους στρατιώτες του Συντάγματος των Ουαλών.
 Είχαν εκθέσει συνειδητά Βρετανούς στρατιώτες σε βρετανικά πυρά στις 27 Μαΐου, με αποτέλεσμα να χάσει τη ζωή του ένας από αυτούς.
 Είχαν εκτελέσει αιχμαλώτους σε ένα στρατόπεδο κοντά στο Μάλεμε στις αρχές Ιουνίου.

Ο Στουντέντ αρνήθηκε και τις οκτώ κατηγορίες. Το δικαστήριο τον αθώωσε για της κατηγορίες 1, 4, 5, 7 και 8. Για τις υπόλοιπες καταδικάστηκε σε πέντε χρόνια φυλάκιση. Αποφυλακίστηκε το 1948. Αξιοσημείωτο είναι το γεγονός ότι δεν κατηγορήθηκε επισήμως ποτέ για τις σφαγές στο Κοντομαρί και την Κάντανο Χανίων στις 2 και 3 Ιουνίου 1941 αντίστοιχα, που ο ίδιος είχε διατάξει.

Τιμήθηκε μεταξύ αρκετών άλλων διακρίσεων με τον Σιδηρούν Σταυρό για τη γενναιότητά του στη διάρκεια του Α'ΠΠ, ενώ κατά τον Β'ΠΠ τιμήθηκε με τον Σταυρό των Ιπποτών του Σιδηρού Σταυρού με Φύλλα Δρυός.

Διακρίσεις

Σημειώσεις

Παραπομπές

Βιβλιογραφία

 
 Franks, Norman; Bailey, Frank W.; Guest, Russell. Above the Lines: The Aces and Fighter Units of the German Air Service, Naval Air Service and Flanders Marine Corps, 1914–1918. Grub Street, 1993. ISBN 0-948817-73-9, ISBN 978-0-948817-73-1.
 
 Kemp, Anthony (1990 reprint). German Commanders of World War II (#124 Men-At-Arms series). Osprey Pub., London. ISBN 0-85045-433-6.
 
 
 
 
 VanWyngarden, Greg, et al. (2006) Early German Aces of World War I. Osprey Publishing. ISBN 1-84176-997-5, ISBN 978-1-84176-997-4.

Εξωτερικοί σύνδεσμοι
 http://www.theaerodrome.com/aces/germany/student.php
 http://www.bridgend-powcamp.fsnet.co.uk/Generaloberst%20(Luftwaffe)%20Kurt%20Arthur%20Benno%20Student.htm 

Γερμανοί στρατιωτικοί